Diari Oficial de la Generalitat Valenciana


Sumari del DOGV 8109, del 21-08-2017 (2017/7035)

RESOLUCIÓ de 27 de juliol de 2017, de la Conselleria d'Educació, Investigació, Cultura i Esport, per la qual s'accepta la donació de l'obra Retrat de Nicolau Primitiu Gómez Serrano, d'Ismael Blat, amb destinació al Museu de Belles Arts de València.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8109

Data del DOGV
:   21-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7035


Data del document
:   27-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 27 de juliol de 2017, de la Conselleria d'Educació, Investigació, Cultura i Esport, per la qual s'accepta la donació de l'obra Retrat de Nicolau Primitiu Gómez Serrano, d'Ismael Blat, amb destinació al Museu de Belles Arts de València. [2017/7035]  
Vista l'oferta de donació de l'obra d'Ismael Blat que figura a continuació, presentada davant del Museu de Belles Arts de València per Pilar Gómez Casañ, per si mateixa i en nom i representació de Carmen Gómez Casañ, Rosario Gómez Casañ i Rosa Gómez Casañ, en data 15 de febrer de 2017:  
  
· Retrat de Nicolau Primitiu Gómez Serrano.  
  
Vista la declaració responsable de Pilar Gómez Casañ, Carmen Gómez Casañ, Rosario Gómez Casañ i Rosa Gómez Casañ, per la qual deixen constància que l'obra oferida en donació és de la seua propietat i està lliure de càrregues o altres gravàmens.  
Vist l'informe emés pel tècnic d'art valencià David Gimilio Sanz en data 19 d'abril de 2017, de valoració artística i d'interés per al Museu i la seua valoració econòmica.  
Vista l'acta de la reunió del Patronat del Museu de Belles Arts de València d'11 d'abril de 2017, per la que es dóna el vistiplau a la donació d'aquesta obra per a formar part de la col·lecció estable del Museu de Belles Arts de València.  
Fent ús de les competències que m'atorga l'article 43.5 de la Llei 14/2003, de patrimoni de la Generalitat Valenciana, i de les atribucions conferides per la Llei 5/1983, de 30 de desembre, del Consell, i atenent el Reglament orgànic i funcional de la Conselleria d'Educació, Investigació, Cultura i Esport, aprovat pel Decret 155/2015, de 18 de setembre, del Consell, modificat pel Decret 73/2016, de 10 de juny, del Consell (DOGV 7806), resolc:  
  
Primer  
Acceptar l'oferta de donació de l'obra Retrat de Nicolau Primitiu Gómez Serrano de l'autor Ismael Blat, que efectua Pilar Gómez Casañ, per si mateixa i en nom i representació de Carmen Gómez Casañ, Rosario Gómez Casañ i Rosa Gómez Casañ, com a propietàries.  
  
  
Segon  
Que l'obra donada passe a formar part del patrimoni cultural valencià i quede depositada al Museu de Belles Arts de València per a l'exhibició pública.  
  
De conformitat amb el que estableixen els articles 112 i 114 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es pot presentar potestativament un recurs de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Investigació, Cultura i Esport en el termini d'un mes a comptar de l'endemà de publicar-se en el Diari Oficial de la Generalitat Valenciana.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se en el Diari Oficial de la Generalitat Valenciana.  
  
València, 27 de juliol de 2017. El conseller d'Educació, Investigació, Cultura i Esport: Vicent Marzà Ibáñez.